**ระเบียบการแข่งขันกีฬากอล์ฟ**

**กีฬาอาวุโสแห่งชาติ ครั้งที่ 2 (พ.ศ.2562) “รมย์บุรีเกมส์”**

**ณ จังหวัดบุรีรัมย์**

**\*\*\*\*\*\*\*\*\*\*\*\*\*\*\*\*\*\*\*\*\***

**1. สมาคมกีฬากอล์ฟแห่งประเทศไทย ในพระบรมราชูปถัมภ์**

นายกสมาคมฯ นายรังสฤษดิ์ ลักษิตานนท์

เลขาธิการ นายกิตติศักดิ์ ชัยมงคลตระกูล

สถานที่ติดต่อ สมาคมกีฬากอล์ฟแห่งประเทศไทยฯ

286 ชั้น 19 อาคารเฉลิมพระเกียรติฯ ถนนรามคำแหง แขวงหัวหมาก

เขตบางกะปิ กรุงเทพฯ 10240

โทรศัพท์ 0-2130-5083 โทรสาร 0-2130-5084

Email : [thailandgolfassociation@hotmail.com](mailto:thailandgolfassociation@hotmail.com)

Website : [www.tga.or.th](http://www.tga.or.th)

**2. คณะกรรมการจัดการแข่งขัน**

ประธานกีฬากอล์ฟของจังหวัดเจ้าภาพ ประธานกรรมการ

ผู้แทนสมาคมกีฬากอล์ฟแห่งประเทศไทยฯ รองประธานกรรมการ

คณะกรรมการกีฬาจังหวัดเจ้าภาพ กรรมการ

นายกสมาคมกีฬาแห่งจังหวัดเจ้าภาพ กรรมการ

บุคคลที่จังหวัดเจ้าภาพแต่งตั้ง กรรมการและเลขานุการ

ผู้แทนการกีฬาแห่งประเทศไทย กรรมการและผู้ช่วยเลขานุการ

**3. คณะกรรมการพิจารณาการประท้วง**

3.1 **คณะกรรมการพิจารณาการประท้วงคุณสมบัตินักกีฬา** ประกอบด้วย

ผู้อำนวยการฝ่ายพัฒนากีฬาเป็นเลิศ กกท. ประธานกรรมการ

นายกสมาคมกีฬาแห่งจังหวัดเจ้าภาพ กรรมการ

ผู้แทนสมาคมกีฬากอล์ฟแห่งประเทศไทยฯ กรรมการ

ผู้แทนกองนิติการ กกท. นิติการ กกท. กรรมการ

ผู้อำนวยการกองแข่งขันกีฬาเป็นเลิศ กกท. กรรมการและเลขานุการ

หัวหน้างานแข่งขันและทะเบียนกีฬาระดับชาติ กกท. กรรมการและผู้ช่วยเลขานุการ

3.2 **คณะกรรมการพิจารณาการประท้วงเทคนิค** ประกอบด้วย

ผู้แทนสมาคมกีฬากอล์ฟแห่งประเทศไทยฯ ประธานกรรมการ

ประธานฝ่ายเทคนิคกีฬากอล์ฟ กรรมการ

ประธานฝ่ายจัดการแข่งขันกีฬากอล์ฟ กรรมการ

ผู้แทนการกีฬาแห่งประเทศไทย กรรมการ

ผู้จัดการทีมทุกทีมที่เข้าแข่งขัน (ยกเว้น คู่กรณี) กรรมการ

บุคคลที่จังหวัดเจ้าภาพกีฬาแห่งชาติแต่งตั้ง กรรมการและเลขานุการ

**4. ประเภทการแข่งขัน**

จัดการแข่งขันประเภทประชาชนทั่วไป (ไม่แยกชาย-หญิง) ทั้งนี้ กำหนดให้ผู้เข้าแข่งขันชายต้องมีอายุไม่น้อยกว่า 50 ปีบริบูรณ์ (พ.ศ. 2512) และผู้เข้าแข่งขันหญิงต้องมีอายุไม่น้อยกว่า 45 ปีบริบูรณ์ (พ.ศ.2517)

**5. ข้อบังคับและกติกาการแข่งขัน**

**5.1 ให้ใช้ข้อบังคับการกีฬาแห่งประเทศไทย ว่าด้วยการแข่งขันกีฬาแห่งชาติ พ.ศ. 2550 บังคับใช้บางกรณีโดยอนุโลม**

5.2 กฎสนามและข้อกำหนดการแข่งขันที่จะใช้ดังต่อไปนี้ ได้มีการปรับให้สอดคล้องกับกฎข้อบังคับของ R&A Rules Limited

5.3 ในกรณีที่เกิดการขัดแย้ง ให้ยึดถือฉบับภาษาอังกฤษของกฎข้อบังคับ และ Official Guide to the Rules of Golf ของ R&A Rules Limited หรือกฎสนามและข้อกำหนดการแข่งขันของ สมาคมกีฬากอล์ฟแห่งประเทศไทย ในพระบรมราชูปถัมภ์ มีผลบังคับใช้ตั้งแต่ มกราคม 2562 ที่จัดพิมพ์โดย R&A Rules Limited

**6. คุณสมบัติผู้เข้าแข่งขัน**

1. นักกีฬาจะต้องเป็นนักกีฬากอล์ฟสมัครเล่นเท่านั้น

2. นักกีฬาที่สมัครเข้าร่วมการแข่งขันจะต้องเป็นนักกีฬาที่ขึ้นทะเบียนกับสมาคมกีฬาแห่งจังหวัดนั้นๆ เท่านั้น

**3. นักกีฬาทุกคนจะต้องนำเอกสารการตรวจสุขภาพ (ใบรับรองแพทย์) ไม่เกิน 1 เดือนก่อนการแข่งขัน มายื่นให้กับคณะกรรมการจัดการแข่งขันในวันประชุมผู้จัดการทีม ทั้งรอบแข่งขันคัดเลือกระดับภาคและรอบแข่งขันระดับชาติ หากไม่นำเอกสารมายื่นตามกำหนดจะไม่มีสิทธิ์ลงทำการแข่งขันโดยเด็ดขาด**

**7.** **หลักเกณฑ์การสมัครเข้าร่วมการแข่งขัน**

**1.** ให้แต่ละจังหวัดส่งนักกีฬาเข้าร่วมการแข่งขันฯ ระดับรวมภาค ชายหรือหญิงไม่จำกัดเพศ ไม่จำกัดจำนวน

2. คัดเลือกนักกีฬาเพื่อไปเข้าร่วมการแข่งขันระดับชาติ จำนวนนักกีฬา 75 คน และจังหวัดเจ้าภาพจัดการแข่งขันกีฬาอาวุโสแห่งชาติ ครั้งที่ 2 อีก 5 คน รวมเป็นนักกีฬาทั้งสิ้น 80 คน

3. ในแต่ละจังหวัดส่งผู้ฝึกสอนได้จังหวัดละ 1 คน

**8.** **รูปแบบการแข่งขัน (ประเภทบุคคล)**

1. กำหนดให้แข่งขันแบบสโตรคเพลย์ วันละ 18 หลุม

2. แข่งขัน 3 วัน โดยไม่มีการตัดตัว

3. คิดคะแนนรวมจากกรอสสกอร์รวมกัน 3 วัน (54 หลุม)

**9.** **กฎและระยะที่ใช้แข่งขัน**

ใช้กฎกีฬากอล์ฟของ R&A และกฎสนาม

* นักกอล์ฟชาย ระยะ 6,200 – 6,600 หลา
* นักกอล์ฟหญิง ระยะ 5,400 - 5,800 หลา

**10.** **สนามแข่งขัน**

จะต้องเป็นสนามที่จังหวัดเจ้าภาพกำหนดให้ทำการจัดการแข่งขันฯ

**11. ข้อกำหนดในการแข่งขัน ณ จังหวัดเจ้าภาพ**

11.1 นักกีฬาต้องรายงานตัว และรับใบบันทึกคะแนน (Score Card) ก่อนการแข่งขันไม่น้อยกว่า 15 นาทีของทุกวัน

11.2 กำหนดให้เริ่มแข่งขันเป็น 2 ทาง (หลุม 1 และหลุม 10)

11.3 กำหนดผลแพ้-ชนะ โดยคิดสกอร์จากกรอสสกอร์รวม 54 หลุม ผู้ที่ทำกรอสสกอร์ต่ำที่สุดเป็นผู้ชนะที่ 1, 2 และ 3

11.4 ในกรณีมีนักกีฬาทำกรอสสกอร์เท่ากันให้พิจารณาผลการแข่งขันตามกฎที่สมาคมกีฬากอล์ฟแห่งประเทศไทยฯ ถือปฏิบัติ ดังนี้

(1.) กรณีเสมอกันในลำดับที่ 1 คณะกรรมการฯ จะจัดให้มีการ HLD – by - HLD ในหลุมที่คณะกรรมการฯ กำหนด

(2.) กรณีเสมอกันในลำดับอื่นให้เปรียบเทียบสกอร์วันสุดท้าย ตามลำดับดังต่อไปนี้

2.1 สกอร์รวมต่ำสุด 9 หลุมหลัง (10-18) ตามลำดับของสนามแข่งขันหากยังเสมอกันให้นับ

2.2 สกอร์รวมต่ำสุด 6 หลุมหลัง (13-18) ตามลำดับของสนามแข่งขันหากยังเสมอกัน ให้นับ

2.3 สกอร์รวมต่ำสุด 3 หลุมหลัง (16-18) ตามลำดับของสนามแข่งขันหากยังเสมอกัน ให้นับ

2.4 ย้อนหลังจากหลุม 18 เป็นต้นไป หลุมต่อหลุมจนกว่าจะปรากฎผู้ชนะ

**12. กฎสนามและข้อกำหนดการแข่งขัน**

กฎสนามและข้อกำหนดการแข่งขันที่จะใช้ดังต่อไปนี้ ได้มีการปรับให้สอดคล้องกับกฎข้อบังคับของ R&A Rules Limited

ในกรณีที่เกิดการขัดแย้ง ให้ยึดถือฉบับภาษาอังกฤษของกฎข้อบังคับ และ Official Guide to the Rules of Golf ของ R&A Rules Limited หรือกฎสนามและข้อกำหนดการแข่งขันของ สมาคมกีฬากอล์ฟแห่งประเทศไทย ในพระบรมราชูปถัมภ์ มีผลบังคับใช้ตั้งแต่ มกราคม 2562 ที่จัดพิมพ์โดย R&A Rules Limited

นอกจากมีการระบุไว้เป็นอย่างอื่น โทษปรับสำหรับการฝ่าฝืนกฎสนาม คือ โทษทั่วไป: แมทซ์เพลย์ปรับโทษเป็นแพ้หลุมนั้น หรือสโตรคเพลย์ปรับโทษสองสโตรค

**กฎสนาม**

กฎสนามต่อไปนี้ รวมถึงกฎสนามเพิ่มเติมที่ประกาศโดยสมาคมกีฬากอล์ฟแห่งประเทศไทย ฯ ในแต่ละสนามแข่งขัน จะมีผลบังคับในทุกรายการแข่งขันภายใต้การรับรองของ สมาคมกีฬากอล์ฟแห่งประเทศไทย ฯ

1. **โอบี (Out of Bounds) - กฎข้อ 18.2**
   1. ลูกโอบี เมื่อพ้นกำแพง ซึ่งเป็นสิ่งกำหนดเขตสนาม
   2. ลูกที่เล่นจากด้านหนึ่งของถนนสาธารณะซึ่งเป็นสิ่งกำหนดโอบี และไปหยุดอยู่อีกด้านหนึ่งของถนนนั้น ถือว่าลูกโอบี ข้อความนี้ถูกต้องถึงแม้ว่าลูกไปหยุดอยู่ในส่วนอื่นของสนามที่อยู่ในสนามสำหรับหลุมอื่น
2. **พื้นที่ปรับโทษ (Penalty Area) - กฎข้อ 17**

2.1 **การผ่อนปรนฝั่งตรงข้ามระยะทางเท่ากันสำหรับพื้นที่ปรับโทษสีแดง**

กฎสนามเพิ่มเติมจะระบุว่าพื้นที่ปรับโทษสีแดงใด (ถ้ามี) ที่มีทางเลือกในฝั่งตรงข้ามที่มีระยะทางเท่ากัน รูปแบบกฎสนาม B-2.1 จะมีผลบังคับต่อพื้นที่ปรับโทษที่ระบุไว้เท่านั้น

2.2 **ผ่อนปรนฝั่งตรงข้าม ในตำแหน่งที่ลูกผ่านขอบของพื้นที่ปรับโทษ ซึ่งตำแหน่งที่ขอบของพื้นที่ปรับโทษและ**

**เขตสนามอยู่ติดกัน**

รูปแบบกฎสนาม B-2.2 มีผลใช้บังคับ เป็นการแก้ไขประโยคแรกของ B-2.1 เมื่อพบลูกอยู่ในหรือรู้หรือแน่ใจอย่างแท้จริงว่ามาหยุดอยู่ในพื้นที่ปรับโทษใดที่จุดสุดท้ายผ่านขอบของพื้นที่ปรับโทษในจุดที่อยู่ติดกับเขตสนาม

2.3 **ดรอปโซนสำหรับพื้นที่ปรับโทษ**

เมื่อมีการกำหนดดรอปโซนสำหรับพื้นที่ปรับโทษ เป็นทางเลือกอีกทางหนึ่งภายใต้โทษปรับหนึ่งสโตรค ดรอปโซนคือบริเวณผ่อนปรนภายใต้กฎ 14.3 โดยต้องดรอปลูกในและหยุดในบริเวณผ่อนปรนนั้น

1. **สภาพสนามผิดปกติ (Abnormal Course Conditions) - กฎข้อ 16.1**

3.1 **พื้นที่ซ่อม (Ground Under Repair)**

(1) พื้นที่ที่ล้อมรอบด้วยเส้นสีขาว รวมทั้งบริเวณที่กำหนดให้ผู้ชมเดินข้ามซึ่งมีการตีเส้นไว้ด้วยเส้นสีขาว

(2) รอยตะเข็บของแผ่นหญ้า: รูปแบบกฎสนาม F-7 มีผลใช้บังคับ

(3) เฟร้นช์เดรน (ร่องระบายน้ำที่ใส่หินไว้ในร่อง)

(4) หลุมที่เกิดจากสิ่งกีดขวางที่เคลื่อนย้ายได้ ซึ่งอยู่ในส่วนหนึ่งของบริเวณทั่วไปที่ตัดหญ้าสั้นเท่าแฟร์เวย์หรือสั้นกว่า ได้รับการผ่อนปรนโดยไม่มีโทษปรับสำหรับตำแหน่งที่ลูกอยู่หรือบริเวณตั้งใจสวิง แต่ไม่ได้รับการผ่อนปรนจากการติดขัดจากการยืน

3.2 **สิ่งกีดขวางที่เคลื่อนย้ายไม่ได้ (Immovable Obstructions)**

(1) บริเวณเส้นขาวและสิ่งกีดขวางที่เคลื่อนย้ายไม่ได้ที่เชื่อมติดกัน ให้ถือว่าเป็นสภาพสนามผิดปกติอันเดียวกัน

(2) บริเวณตกแต่งภูมิทัศน์ และทุกอย่างที่งอกเงยในนั้นซึ่งล้อมรอบโดยสิ่งกีดขวางที่เคลื่อนย้ายไม่ได้ ให้ถือว่า เป็นสภาพสนามผิดปกติอันเดียวกัน

(3) แผ่นป้องกันและแผ่นทางลาดที่คลุมสายไฟ

(4) พื้นผิวถนนที่ปกคลุมด้วยเศษไม้หรือใบไม้ ชิ้นเศษไม้หรือใบไม้นั้นเป็นลูสอิมเพดิเม้นท์

(5) สะพานที่มีสภาพไม่ถาวรที่สร้างขึ้นสำหรับผู้เล่นหรือผู้ชม นอกจากกำหนดให้เป็นอย่างอื่นในเอกสารกฎ

สนามเพิ่มเติม

* 1. **น้ำชั่วคราว (Temporary Water)** นโยบายการใช้ลูกกลิ้งรีดน้ำชั่วคราว
* ถ้าลูกผู้เล่นอยู่บนกรีนและกีดขวางโดยน้ำชั่วคราวซึ่งอยู่บนกรีน ผู้เล่นสามารถผ่อนปรนตามกฎ 16.1d หรือรีดน้ำในเส้นทางเล่น
* คณะกรรมการสามารถรีดน้ำจนเมื่อผู้เล่นใกล้มาถึง และหากมีสภาพแย่ลง เพื่อให้การเล่นดำเนินต่อไปได้ อนุญาตให้รวมวิธีปฏิบัติดังกล่าวข้างต้น
* การรีดน้ำควรทำแบบขวางเส้นทางเล่น ต้องทำต่อเนื่องให้มีระยะสมเหตุผลไปหลังหลุม (เช่น ไม่น้อยกว่า 1 ช่วงไม้กอล์ฟ) ซึ่งสามารถปฏิบัติโดยการอนุญาตจากคณะกรรมการเท่านั้น

1. **สิ่งกีดขวางที่เคลื่อนย้ายไม่ได้ที่อยู่ใกล้กรีน (Immovable Obstructions Close to Putting Greens)**

รูปแบบกฎสนาม F-5 มีผลใช้บังคับแต่แก้ไขดังนี้:

สำหรับลูกที่อยู่ในพื้นที่ทั่วไป บนเส้นทางเล่นที่มีสิ่งกีดขวางที่เคลื่อนย้ายไม่ได้ภายในสองช่วงไม้กอล์ฟจากกรีน และลูกอยู่ภายในสองช่วงไม้กอล์ฟจากสิ่งกีดขวางที่เคลื่อนย้ายไม่ได้ อนุญาตให้ผ่อนปรนได้เมื่อทั้งลูกและสิ่งกีดขวางที่เคลื่อนย้ายไม่ได้อยู่ในบริเวณตัดหญ้าสั้นเท่าแฟร์เวย์หรือสั้นกว่าเท่านั้น

1. **วัตถุรวมเป็นส่วนเดียวกับสนาม (Integral Objects)**

5.1 วัสดุรองพื้นใต้ทรายในบังเกอร์ที่อยู่ในตำแหน่งที่กำหนด

5.2 ลวด สายเคเบิล วัสดุที่ใช้ห่อ หรือ วัสดุอื่นใดที่นำมาแนบติดกับต้นไม้ หรือถาวรวัตถุต่างๆของสนาม

5.3 กำแพงเขื่อน และเสาที่อยู่ในพื้นที่ปรับโทษ

5.4 ป้ายผู้สนับสนุนหรือป้ายอื่นที่อยู่ในพื้นที่ปรับโทษ (ไม่ได้รับการผ่อนปรนในเส้นทางเล่น) ลวดหรือสายเคเบิลที่

ใช้ยึดเป็นสายเคเบิลชั่วคราว)

5.5 ประตูรั้วที่ปิดอยู่ติดกับวัตถุแสดงขอบเขตสนาม

1. **สายไฟยกระดับถาวร (Permanent Overhead Power Line)**

รูปแบบกฎสนาม E-11 มีผลใช้บังคับ แต่ใช้บังคับเฉพาะในกรณีที่ลูกกระทบสายไฟที่พาดผ่านเหนือศรีษะ **แต่**ไม่รวมเสาไฟที่อยู่ภายในสนามเท่านั้น ไม่นับสโตรคที่เล่น ต้องยกเลิกสโตรคนั้น และเล่นจากที่สโตรคครั้งที่แล้ว (ดูกฎข้อ 14.6) โดยไม่มีการปรับโทษ

**7.** **สิ่งกีดขวางชั่วคราวที่เคลื่อนย้ายไม่ได้ (Temporary Immovable Obstructions – TIO)**

รูปแบบกฎสนาม F-22 มีผลใช้บังคับเรื่องสายไฟและเคเบิลชั่วคราว และ F-23 มีผลใช้บังคับเรื่อง TIO

1. **การใช้ดรอปโซน (Dropping Zone Policy)**

ในพื้นที่ทั่วไป เมื่อลูกผู้เล่นหยุดอยู่ใน หรือ อยู่บน TIO หรืออยู่ใกล้ทำให้ TIO กีดขวางการยืนหรือบริเวณตั้งใจสวิง และหากต้องการผ่อนปรน ผู้เล่นสามารถปฏิบัติตามทางเลือกที่อนุญาตตามกฎสนาม TIO หรือปฏิบัติตามกฎ 16.1 หรือ หากมีการกำหนดดรอปโซนไว้ให้เป็นทางเลือกเพิ่ม ผู้เล่นอาจดรอปโดยใช้ลูกเดิมหรือลูกอื่น โดยไม่มีโทษปรับ ในดรอปโซนที่ใกล้ที่สุด ถือว่าถูกต้องแม้ว่าจะใกล้หลุมกว่าเดิม ดรอปโซนคือบริเวณผ่อนปรนและกฎลูกต้องมาหยุดอยู่และเล่นจากบริเวณผ่อนปรน

1. **การผ่อนปรนด้านใดก็ได้ (Either Side Relief)**

กฎสนามเพิ่มเติมจะกำหนดว่า TIO ใดสามารถผ่อนปรนด้านใดก็ได้ การผ่อนปรนด้านใดก็ได้ใช้ในการผ่อนปรนแบบเส้นทางเล่นเท่านั้น และไม่สามารถใช้เมื่อเลือกปฏิบัติตามกฎ 16.1

1. สิ่งกีดขวางชั่วคราวที่เคลื่อนย้ายไม่ได้ที่เชื่อมโยงเข้ากับสิ่งกีดขวางชั่วคราวเคลื่อนย้ายไม่ได้อันอื่น หรือโยงกับสิ่งกีดขวางที่เคลื่อนย้ายไม่ได้ใดๆด้วยเส้นสีขาว ให้ถือเสมือนว่าทั้งหมดเป็นสิ่งกีดขวางชั่วคราวที่เคลื่อนย้ายไม่ได้อันเดียวกัน
2. **ไม้กอล์ฟและลูกกอล์ฟ (Clubs and Balls)**
3. **รายชื่อหัวไม้ที่สอดคล้องกับกฎข้อบังคับ (List of Conforming Driver Heads)**

รูปแบบกฎสนาม G-1 มีผลใช้บังคับ

โทษปรับสำหรับการสโตรคด้วยไม้กอล์ฟที่ฝ่าฝืนกฎสนาม: **ตัดสิทธิ์จากการแข่งขัน**

1. **ข้อมูลจำเพาะของร่องหน้าไม้และรอยตอก (Grooves and Punch mark Specifications)** รูปแบบกฎ

สนาม G-2 มีผลใช้บังคับ

โทษปรับสำหรับการสโตรคด้วยไม้กอล์ฟที่ฝ่าฝืนกฎสนาม: **ตัดสิทธิ์จากการแข่งขัน**

1. **รายชื่อลูกกอล์ฟที่สอดคล้องกับกฎข้อบังคับ (Conforming Balls List)**

รูปแบบกฎสนาม G-3 มีผลใช้บังคับ

การปรับโทษสำหรับการที่ฝ่าฝืนกฎสนาม: **ตัดสิทธิ์จากการแข่งขัน**

1. **กฎการใช้ลูกเดียว (The One Ball Rule)**

รูปแบบกฎสนาม G-4 มีผลใช้บังคับ

โทษปรับสำหรับการสโตรคลูกที่ฝ่าฝืนกฎสนาม: โทษปรับทั่วไป สำหรับแต่ละหลุมที่ผู้เล่นฝ่าฝืน

1. **นโยบายเรื่องเวลาที่ใช้ควบคุมการแข่งขัน (Pace of Play Policy) – Rule 5.6b(3)**

* โปรดศึกษารายละเอียดเรื่องการตรวจสอบเวลาและการจับเวลา
* ผู้อำนวยการแข่งขันจะกำหนดเวลาที่ใช้ในการเล่นที่กำหนด และติดที่บอร์ดประกาศ กลุ่มแรกและกลุ่มใดอยู่ห่างกว่าช่วงระยะที่สตาร์ทเตอร์ปล่อยตัว จะถือว่า “ออกนอกตำแหน่ง” ถ้าขณะใดในระหว่างรอบ เวลารวมของกลุ่มเกินกว่าเวลาที่ใช้ในการเล่นที่กำหนดสำหรับจำนวนหลุมที่เล่นจบ กลุ่มใดต่อไปจากกลุ่มนั้นจะถือว่า “ออกนอกตำแหน่ง” เมื่อช่วงห่างเวลาการเล่นจบหลุมของกลุ่มกับกลุ่มหน้ามากกว่าช่วงห่างกว่าเวลาเริ่มต้น และเวลารวมของกลุ่มเกินกว่าเวลาที่ใช้ในการเล่นที่กำหนดสำหรับจำนวนหลุมที่เล่นจบ
* ผู้ตัดสินจะทำการจับเวลากลุ่ม ถ้าพบว่าผู้เล่นกลุ่มใดเล่นเกินเวลาที่กำหนดในกรณีไม่มีเหตุอันควร และกลุ่มที่สองหรือกลุ่มถัดไป “ออกนอกตำแหน่ง”

ผู้เล่นที่กลุ่มถูกจับเวลาจะมีโทษเล่นช้า (Bad Time) สะสมไปตลอดรอบการแข่งขัน ถึงแม้ว่าในเวลาต่อมา กลุ่มของผู้เล่นกลับไปอยู่ในตำแหน่งหรือเล่นอยู่ในเวลาที่ใช้ในการเล่นที่กำหนดไว้แล้วก็ตาม

* อาจมีการตรวจสอบเวลาก่อนที่จะมีการจับเวลาหรือไม่ก็ได้
* ในการจับเวลาบุคคล ถ้าผู้เล่นคนใดใช้เวลาเกิน 50 วินาที สำหรับการเล่นเป็นคนแรกในการเล่นลูกแอพโพรชช็อต (รวมทีช็อตหลุมพาร์ 3) ชิพหรือพัต หรือเกิน 40 วินาทีสำหรับทีช็อต หรือการเล่นเป็นลำดับสองหรือสาม จะถือว่าผู้เล่นเล่นช้า (Bad Time)

**การปรับโทษสำหรับการฝ่าฝืนนโยบายเรื่องเวลาที่ใช้ควบคุมการแข่งขัน: สโตรคเพลย์ และแมทซ์เพลย์**

เล่นเกินเวลาครั้งที่ 1 เตือนด้วยวาจาโดยผู้ตัดสิน

เล่นเกินเวลาครั้งที่ 2 มีโทษปรับหนึ่งสโตรค

เล่นเกินเวลาครั้งที่ 3 มีโทษปรับสองสโตรค

เล่นเกินเวลาครั้งที่ 4 ตัดสิทธิ์จากการแข่งขัน

**หมายเหตุ**

* จะมีการแจ้งให้ผู้เล่นทราบว่ามีการจับเวลา
* เวลาที่ใช้จะเริ่มทันทีที่ผู้ตัดสินพิจารณาว่าถึงลำดับการเล่นของผู้เล่นในบางสถานการณ์
* อาจมีการจับเวลาผู้เล่นเพียงหนึ่งคนหรือสองคนแทนการจับเวลาทุกคนในกลุ่ม

1. **การหยุดเล่นชั่วคราว และการเริ่มเล่นต่อ (Suspensions and Resumption of Play) - กฎข้อ 5.7**

เสียงสัญญาณไซเรน หรือแตรลมต่อไปนี้ จะใช้ในการหยุดการเล่นชั่วคราวและการเริ่มเล่น

* หยุดเล่นทันที/สถานการณ์อันตราย - เสียงสัญญาณยาว 1 ครั้ง
* การหยุดเล่นแบบไม่มีสถานการณ์อันตราย - เสียงสัญญาณสั้นต่อเนื่อง 3 ครั้ง
* การเริ่มเล่นต่อ - เสียงสัญญาณสั้นต่อเนื่อง 2 ครั้ง
* เมื่อหยุดการเล่นจากสถานการณ์อันตราย บริเวณฝึกซ้อมทุกแห่งจะปิดทันที

**11. การฝึกซ้อม (Practice) - กฎข้อ 5**

* 1. ฝึกซ้อมก่อนหรือระหว่างรอบในสโตรค เพลย์ (Practice Before or Between Rounds in Stroke Play) - กฎข้อ 5.2b

กฎข้อ 5.2b แก้ไข ดังนี้

ผู้เล่นต้องไม่ฝึกซ้อมในสนามแข่งขันก่อนหรือระหว่างรอบ การปรับโทษสำหรับการละเมิดกฎข้อ 5.2: **ดูการปรับโทษตามกฎข้อ 5.2**

* 1. ห้ามฝึกซ้อมบนหรือใกล้กรีนในหลุมที่เล่นจบไปล่าสุด (Practice on or Near Previous Putting Green Prohibited) - กฎข้อ 5.5b

สำหรับการเล่นแบบสโตรค เพลย์ เท่านั้น กฎข้อ 5.5b แก้ไข ดังนี้

ระหว่างการเล่นสองหลุม ผู้เล่นต้องไม่:

* + ฝึกซ้อมสโตรคบนหรือใกล้กรีนหลุมที่เพิ่งเล่นจบ
  + ทดสอบผิวกรีนของหลุมนั้น โดยครูดกรีนหรือกลิ้งลูก

1. **นโยบายเรื่องการใช้ยานหาหนะ (Transportation Policy)**

กฎข้อ 4.3a (1) แก้ไข ดังนี้

ขณะเล่นในรอบ ผู้เล่นและแคดดี้ต้องไม่เดินทางโดยใช้ยานพาหนะ ยกเว้นได้รับอนุญาตจากคณะกรรมการ (ผู้เล่นที่ปฏิบัติตามกฎโทษปรับเรื่องสโตรคและระยะทาง จะได้รับการอนุญาตเสมอ) การปรับโทษสำหรับการฝ่าฝืนกฎสนามข้อนี้: โทษปรับทั่วไปสำหรับแต่ละหลุมที่ผู้เล่นฝ่าฝืน โทษปรับการฝ่าฝืนระหว่างหลุมให้มีผลในหลุมต่อไป

**14. การตัดสินในกรณีเสมอ (Deciding Ties)**

ในกรณีเสมอกันในอันดับที่หนึ่ง จะมีการการแข่งขัน เพลย์ออฟ ในรูปแบบหลุมต่อหลุมเพื่อหาผู้ชนะตามระเบียบการแข่งขันข้อ 11.4

**15. สถานที่ส่งสกอร์การ์ด การส่งสกอร์การ์ดคืน (Scoring Area and Scorecard Returned)**

สถานที่ส่งสกอร์การ์ด จะประกาศไว้ในเอกสารกฎสนามเพิ่มเติม ถือว่าการส่งสกอร์การ์ดเรียบร้อยแล้วเมื่อทั้งสองเท้าของผู้เล่นออกจากสถานที่ส่งสกอร์

**16. ผลการแข่งขัน – ปิดการแข่งขัน (Result of the Competition – Competition Closed)**

ผลการแข่งขันเป็นการประกาศอย่างเป็นทางการหลังจากเวลา 15 นาทีเมื่อเอกสารผลการแข่งขันได้ติดประกาศไว้ที่บอร์ดประกาศ ณ สนามแข่งขัน

**17. ความประพฤติผิดร้ายแรง**

กฎข้อ 1.2a 1.2b และ Interpretation 1.2a/1 ครอบคลุมความประพฤติผิดของผู้เล่น เป็นบรรทัดฐานในการลงโทษอย่างรุนแรงที่สุดคือการตัดสิทธิ์ผู้เล่นจากการแข่งขันเป็นเรื่องที่เหมาะสม รวมถึงความไม่สุจริต เจตนาละเมิดสิทธิ์ของผู้เล่นอื่น หรือทำให้เกิดความเสี่ยงต่อความปลอดภัยของผู้อื่น

คณะกรรมการจะพิจารณาในทุกกรณีว่ามีความประพฤติผิดหรือไม่ แม้ว่าคณะกรรมการตัดสินว่าผู้เล่นมีความประพฤติไม่ชอบ อาจจะเตือนผู้เล่นว่าการทำผิดซ้ำหรือการประพฤติไม่ชอบที่คล้ายกันจะมีโทษตัดสิทธิ์จากการแข่งขัน แทนการตัดสิทธิ์ ฯ ในการทำครั้งแรก

การกระทำของผู้เล่นที่มีแนวโน้มได้รับการพิจารณาว่าเป็นความประพฤติผิดร้ายแรง รวมถึง:

* จงใจทำให้กรีนเกิดความเสียหายมาก
* ไม่เห็นด้วยกับการจัดทำสนาม และไปย้ายหมุดที หรือหลักเขตสนามด้วยตนเอง
* ขว้างไม้กอล์ฟไปยังผู้เล่นอื่น หรือไปยังผู้ชม
* จงใจทำให้ผู้เล่นคนอื่นเสียสมาธิในขณะกำลังทำสโตรค
* เคลื่อนย้ายลูสอิมเพดิเพดิเม้นท์หรือสิ่งกีดขวางเคลื่อนย้ายได้ ส่งผลเสียต่อผู้เล่นคนอื่นหลังจากผู้เล่นคนอื่นได้ขอให้ปล่อยไว้ในที่ของมัน
* ปฎิเสธซ้ำ ๆ ที่จะหยิบลูกหยุดอยู่ที่ไปกีดขวางผู้เล่นอื่นในสโตรคเพลย์
* จงใจเล่นไปยังหลุมเพื่อช่วยพาร์ทเนอร์ของผู้เล่น (เช่น ช่วยให้พาร์ทเนอร์ของผู้เล่นรู้แนวจุดการเดินทางของลูกบนกรีน)
* จงใจไม่เล่นตามกฎ และได้รับประโยชน์อย่างมากในการทำเช่นนั้น แม้ว่าเกิดการโทษปรับจากการละเมิดกฎที่เกี่ยวข้องแล้วก็ตาม
* ใช้ภาษาหยาบคาย หรือด่าทอซ้ำ ๆ
* ใช้แฮนดิแคปที่จัดทำไว้เพื่อทำให้ได้เปรียบที่ไม่เป็นธรรม หรือใช้รอบที่เล่นเพื่อสร้างแฮนดิแคป ดังกล่าว

การกระทำของผู้เล่นที่แม้ว่าจะเกี่ยวข้องกับการกระทำความผิดก็ตาม ไม่ถือเป็นความผิดร้ายแรง ได้แก่:

* กระแทกไม้กอล์ฟลงไปที่พื้นทำให้ไม้กอล์ฟเสียหาย และทำพื้นหญ้าเสียหายเล็กน้อย
* โยนไม้กอล์ฟไปยังถุงกอล์ฟโดยไม่ตั้งใจให้ไปโดนคนอื่น
* ไปทำให้ผู้เล่นอื่นเสียสมาธิในการทำสโตรคโดยไม่ระมัดระวัง

**13.การประท้วง**

13.1 ประท้วงเรื่องเทคนิคการกีฬาให้ดำเนินการหลังจากการประกาศผลการแข่งขันภายใน 15 นาที การประท้วงต้องเป็นลายลักษณ์อักษร ผู้จัดการทีมเป็นผู้ลงนามหนังสือ พร้อมด้วยวางเงินประกัน 1,000 บาท (หนึ่งพันบาทถ้วน) เงินนี้จะคืนให้เมื่อการประท้วงเป็นผล ถ้าไม่เป็นผลจะริบเงินเป็นทุนส่งเสริมกีฬาของจังหวัดเจ้าภาพ

13.2 การประท้วงเรื่องคุณสมบัตินักกีฬา ประท้วงได้ตลอดเวลา การประท้วงต้องเป็นลายลักษณ์อักษร หัวหน้าคณะนักกีฬาเป็นผู้ลงนามหนังสือ พร้อมด้วยวางเงินประกัน 5,000 บาท (ห้าพันบาทถ้วน) เงินนี้ จะคืนให้เมื่อการประท้วงเป็นผล ถ้าไม่เป็นผลจะริบเงินเป็นทุนส่งเสริมกีฬาของจังหวัดเจ้าภาพ

**14. รางวัล**

14.1 เหรียญชุบทอง และประกาศนียบัตร

14.2 เหรียญชุบเงิน และประกาศนียบัตร

14.3 เหรียญชุบทองแดง และประกาศนียบัตร

รางวัลนักกีฬาดีเดนชาย/หญิง โล่รางวัลนักกีฬาดีเด่นและประกาศนียบัตร

รางวัลผูฝกสอนดีเดนทีมชาย/ทีมหญิง โล่รางวัลผู้ฝึกสอนดีเด่นและประกาศนียบัตร

**หมายเหตุ** **สำหรับเหรียญรางวัลและใบประกาศนียบัตรทางจังหวัดเจ้าภาพเป็นผู้ดำเนินการจัดเตรียมไว้ให้ ในส่วนโล่รางวัลนักกีฬาดีเด่น/ผู้ฝึกสอนดีเด่น กกท. เป็นผู้ดำเนินการให้**

**15. จํานวนรายการแข่งขัน และจํานวนเหรียญรางวัลรวมทั้งหมด ดังนี้**

รายการที่แข่งขัน จํานวน 1 รายการ

เหรียญชุบทอง จํานวน 1 เหรียญ ประกาศนียบัตร 1 ใบ

เหรียญชุบเงิน จํานวน 1 เหรียญ ประกาศนียบัตร 1 ใบ

เหรียญชุบทองแดง จํานวน 1 เหรียญ ประกาศนียบัตร 1 ใบ

**16. พิธีการมอบเหรียญรางวัล**

1. ให้นักกีฬาผู้ที่ได้รับรางวัลการแข่งขันเป็นผู้รับรางวัลด้วยตนเอง และแต่งกายด้วยชุดแข่งขัน หรือแต่งกายด้วยชุดวอร์มทั้งชุด ซึ่งเป็นแบบชุดวอร์มของจังหวัดที่นักกีฬาสังกัด และการแต่งกายของนักกีฬาให้เป็นไปตามระเบียบฯ

2. พิธีเชิญธงฉลองเหรียญรางวัลให้ใช้เพลง “วันแห่งชัยชนะ” ของ การกีฬาแห่งประเทศไทย เท่านั้น

**17. การประชุมผู้จัดการทีม**

1. ผู้จัดการทีมหรือผู้ฝึกสอน ถ้าไม่เข้าร่วมประชุมจะต้องยอมรับมติที่ประชุม

2. ผู้จัดการทีมหรือผู้ฝึกสอน ที่มีรายชื่อตามบัญชีรายชื่อเท่านั้น ที่มีสิทธิเข้าร่วมประชุมถ้าไม่เข้าประชุมฯจะงดเบี้ยเลี้ยงค่าที่พัก และผู้แทนสมาคมกีฬาฯ รายงานให้ กกท. และผู้ว่าราชการจังหวัดนั้นๆทราบ

3. ไม่อนุญาตให้นักกีฬาเข้าร่วมประชุมผู้จัดการทีมเพื่อทําหน้าที่แทน ยกเว้นบางกีฬาที่กติกา การแข่งขันระบุให้นักกีฬามาแสดงตัว

4. ในกรณีที่ต้องการเปลี่ยนแปลงรายชื่อบุคคลดังกล่าวจะต้องทําหนังสือถึงการกีฬาแห่งประเทศไทย เพื่อยืนยันการเปลี่ยนแปลงและแจ้งต่อผู้แทนสมาคมกีฬาที่มีการจัดการแข่งขันฯ ในชนิดกีฬานั้นๆ ทราบ ต่อไป

**18. หลักเกณฑ์ในการพิจารณานักกีฬาดีเด่น และผู้ฝึกสอนดีเด่น**

**หลักเกณฑ์การพิจารณานักกีฬาดีเด่น**

1. เป็นนักกีฬาที่ชนะเลิศในการแข่งขันแต่ละรายการ

2. เป็นนักกีฬาที่มีทักษะและเทคนิคการเล่นที่สูง

3. เป็นนักกีฬาที่มีมารยาทและมีน้ำใจเป็นนักกีฬา

4. เป็นนักกีฬาที่ปฏิบัติตามกฎ ระเบียบ กติกาการแข่งขัน ข้อบังคับของสมาคมฯ และการกีฬาแห่งประเทศไทย

5. อื่น ๆ ตามมติข้อตกลงในที่ประชุมของกรรมการผู้ตัดสิน

**หลักเกณฑ์การพิจารณาผู้ฝึกสอนดีเด่น**

1. ผู้ฝึกสอนดีเด่น ต้องมีรายชื่อปรากฏในบัญชี กกท. ในการเข้าร่วมการแข่งขันและปฏิบัติหน้าที่ในฐานะผู้ฝึกสอนในชนิดกีฬานั้นๆ เท่านั้น

2. ผู้ฝึกสอนดีเด่น ต้องเป็นผู้ที่มีมารยาทดี และมีนักกีฬาได้รับเหรียญรางวัลเหรียญทองมากที่สุด ถ้าเหรียญทองเท่ากันให้พิจารณาเหรียญเงินและเหรียญทองแดงตามลำดับ

3. เป็นผู้ปฏิบัติตามกฎ ระเบียบ กติกาการแข่งขัน ข้อบังคับของสมาคมฯ และการกีฬาแห่งประเทศไทย

4. อื่น ๆ ตามมติข้อตกลงในที่ประชุมของกรรมการผู้ตัดสิน

**19. จำนวนผู้ตัดสิน**

1. ผู้แทนสมาคม จำนวน 1 คน

2. วิยากร จำนวน 1 คน

3. ผู้ตัดสิน จำนวน 16 คน

**20. คุณสมบัติของผู้ตัดสิน**

ผู้ตัดสินกีฬาเกทบอลต้องผ่านการอบรมผู้ตัดสินจากสมาคมกีฬากอล์ฟแห่งประเทศไทย หรือเป็นผู้มีคุณสมบัติผ่านการตัดสินระดับชาติ หรือนานาชาติ ผู้ตัดสินที่มีคุณสมบัติดังกล่าวต้องขึ้นทะเบียนกับการกีฬา แห่งประเทศไทยหรือสมาคมกีฬากอล์ฟแห่งประเทศไทย และได้รับการพิจารณาจากสมาคมกีฬากอล์ฟ แห่งประเทศไทยเสนอรายชื่อส่งให้การกีฬาแห่งประเทศไทยแต่งตั้งให้ไปปฏิบัติหน้าที่ผู้ตัดสิน

การปฏิบัติหน้าที่ของผู้ตัดสินต้องตระหนักถึง ความบริสุทธิ์และความยุติธรรมในการตัดสิน โดยเฉพาะในกรณีมีส่วนได้ส่วนเสียที่มีส่วนเกี่ยวข้อง หรืออาจมีส่วนเกี่ยวข้องในการปฏิบัติหน้าที่ เพื่อมิให้เกิดคำครหา อันเชื่อได้ว่าไม่โปร่งใสหรือไม่ยุติธรรมในการตัดสิน

**21. โลโก้สำหรับนักกีฬาและเจ้าหน้าที่ ที่ลงทำการแข่งขัน**

**1.** สำหรับเครื่องหมายการค้า คำโฆษณา หรือสัญลักษณ์อันเป็นการโฆษณาที่มิใช่สิทธิประโยชน์ของเกมส์การแข่งขัน ให้มีขนาดไม่เกิน 2 x 3 นิ้ว จำนวน 1 จุดเท่านั้น และห้ามนำตรา หรือเครื่องหมายการค้าที่เป็นการประชาสัมพันธ์การขาย หรือเกี่ยวข้องกับบุหรี่และเครื่องดื่มแอลกอฮอล์ใส่ลงทำการแข่งขันโดยเด็ดขาด

2. อนุญาตให้ใช้ชื่อจังหวัดมีขนาดตัวอักษรสูงไม่เกิน 5 ซม. จำนวนไม่เกิน 1 แถว เท่านั้น

**3. ไม่อนุญาตให้ติดธงชาติลงทำการแข่งขัน**

4. หากมีข้อขัดแย้งกับกฎ ระเบียบ กติกา ของสหพันธ์กีฬานั้นๆให้ กกท. พิจารณาอนุญาตเป็นกรณีไป

22. กำหนดการแข่งขัน

**กำหนดการแข่งขันกีฬากอล์ฟ**  
**การแข่งขันกีฬาอาวุโสแห่งชาติ ครั้งที่ 2 "รมย์บุรีเกมส์"**

**ณ จังหวัดบุรีรัมย์**

\*\*\*\*\*\*\*\*\*\*\*\*\*\*\*

**วันที่ 1 มิถุนายน 2562 -** อบรมเจ้าหน้าที่จัดการแข่งขัน

**วันที่ 2 มิถุนายน 2562** - ประชุมผู้จัดการทีม  
**วันที่ 3 มิถุนายน 2562** - แข่งขัน  
**วันที่ 4 มิถุนายน 2562** - แข่งขัน  
**วันที่ 5 มิถุนายน 2562** - แข่งขัน

**หมายเหตุ กำหนดการแข่งขันสามารถเปลี่ยนแปลงได้ตามความเหมาะสม**